kardosdrur/scandi-wiki huggingface dataset:
JoBeth Williams

Margaret JoBeth Williams (født 6. december 1948 i Houston i Texas) er en amerikansk skuespillerinde som måske huskes bedst fra rollen som moren i gyserfilmen Poltergeist.

Williams filmdebuterte i 1979 i Kramer vs. Kramer og tv-debuterede i 1974 i serien Jabberwocky. Hun huskes måske bedst for at have spillet en af hovedrollerne i gyserfilmen Poltergeist fra 1982 og dens opfølger: Poltergeist II: The Other Side (1986). Af andre film, hvor hun havde centrale roller kan nævnes Stir Crazy (1980) Endangered Species (1982), The Dogs of War (1981) og katastrofe-tv-filmen The Day After fra 1983. Hun har efter 1980'erne for det meste medvirket i diverse tv-serier og tv-film, blant andet nogen gæsteroller i Frasier. I 2007 havde hun nogle gæsteroller i serien Dexter.

JoBeth Williams er blevet nomineret til både Oscar, Golden Globe og Emmy.

Filmografi 
 Fever Pitch (2005) – Maureen Meeks
 It Came From the Sky – (1999) – Alice Bridges
 Jungle 2 Jungle (1997) – Dr. Patricia Cromwell
 Wyatt Earp (1994) – Bessie Earp
 Dutch (1991) – Natalie
 Switch (1991) – Margo Brofman
 Poltergeist II: The Other Side (1986) – Diane Freeling
 American Dreamer (1984) – Cathy Palmer/Rebecca Ryan
 Teachers (1984) – Lisa Hammond
 The Day After (1983) (TV) – Sykepleier Nancy Bauer
 Poltergeist (1982) – Diane Freeling
 Endangered Species (1982) – Harriet Purdue
 The Dogs of War (1981)
 Stir Crazy (1980) – Meredith
 Kramer vs. Kramer'' (1979) – Phyllis Bernard

Eksterne henvisninger 

 

Skuespillere fra USA
Personer fra Houston
Just Dance

"Just Dance" er første single fra den amerikanske sangerinde Lady Gagas debutalbum, The Fame. Sangen er skrevet af Lady Gaga, RedOne og Akon og blev frigivet på verdensplan 8. april 2008.

Hitliste

Referencer 

Singler fra 2008
Lady Gaga-sange
Annette Lind

Annette Lind (født 2. juni 1969) er folketingsmedlem for Socialdemokratiet i Vestjyllands Storkreds. Hun blev kandidat for Socialdemokratiet i Holstebrokredsen i 2008 og har siddet i Folketinget siden den 15. september 2011. Inden da sad hun i Holstebro Byråd 2010-2013.

Baggrund 
Annette Lind er fra Spøttrup og er bosiddende i Holstebro. Hun er datter af fhv. borgmester i Spøttrup Kommune Alex Lind.

Annette Lind er uddannet lærer fra Nørre Nissum Seminarium. Hun har været lærer på henholdsvis Herningsholmskolen i Herning og Sønderlandsskolen i Holstebro. Fra 2008-2011 var hun også afdelingsleder på Sønderlandsskolen.

Ordførerskaber 
Annette Lind er nuværende udenrigsordfører og cybersikkerhedsordfører. Derudover er hun næstformand i Nordisk Råd, tingsekretær og gruppesekretær for Socialdemokratiets folketingsgruppe. Hun har tidligere været undervisningsordfører fra 2014-2019 og blev vicepræsident i Nordisk Råd i 2021.

Referencer

Eksterne henvisninger 
 Egen hjemmeside 
 

Nuværende folketingsmedlemmer fra Socialdemokraterne
Folketingsmedlemmer i 2010'erne
Medlemmer af Holstebro Byråd
Simon Wright

Simon Wright (født den 19. juni 1963) er en engelsk trommeslager som nok er mest kendt for at have spillet trommer for AC/DC og Dio.

Eksterne henvisninger 

 

Musikere fra Storbritannien
AC/DC
Personer fra Manchester
Charlotte Rindom

Charlotte Rindom (født 1962) har været teaterleder på Teater Får302 siden 2007. Hun er tidligere danser og koreograf bl.a. i Micado danse Ensemble, på danske teatre, i fjernsynet og på film.

Teaterledere fra Danmark
Elektra (Suspekt-album)

Elektra er det fjerde album fra den danske rapgruppe Suspekt, som blev udgivet 12. september 2011 på Tabu Records og Universal Music. Det er produceret af Rune Rask og Jonas Vestergaard. Det tjekkiske symfoniorkester Czech Film Orchestra medvirker på "Brænder byen ned", "Helt alene", "Nyt pas" og "Parasitter". Musikken for symfoniorkester blev indspillet i Rudolfinum koncertsalen i Prag og er komponeret og arrangeret af Frederik Magle, som også spiller kirkeorgel på "Parasitter". Tina Dickow synger omkvædet på "Helt alene".

Hele albummet blev præsenteret offentligt for første gang ved releasekoncerten, der blev holdt i DR Koncerthuset den 10. september 2011. Koncerten blev bl.a. anmeldt af Gaffa, der gav den 6 stjerner.

Elektra debuterede på førstepladsen af album-hitlisten med 5365 solgte eksemplarer i den første uge og modtog i november 2011 guld for 10.000 solgte eksemplarer.

Spor 
 "Brænder byen ned" – 3:32
 "Elektra – Requiem" – 1:08
 "Ruller tungt" – 3:07
 "Klaus Pagh" – 3:20
 "Far gir en is" – 2:08
 "Helt alene" (featuring Tina Dickow) – 4:26
 "Elektra" – 3:47
 "Vi ses i helvede" – 3:27
 "Nyt pas" – 5:22
 "The Valley" – 3:25
 "Weekend kriger" – 3:04
 "Parasitter" – 4:06

Kilder 

Suspekt-album
Album fra 2011
Døgninstitution

En døgninstitution er en social institution, hvor patienter, beboere, indsatte eller lignende har deres hjem døgnet rundt hele året.
 
Døgninstitutioner kan være: Efterskoler, hvor eleverne sover på skolen og kan gå frit omkring, sygehuse, plejecentre.

Sikrede døgninstitutioner er institutioner, hvor der er sikringer som låse, hegn, mur, gitre, overvågning m.m., som er til at passe på de indsatte/patienterne, som har brug for pleje, faglig hjælp, observation eller lignende døgnet rundt.

Personer kan anbringes, hvis de f.eks er til fare for sig selv eller andre eller ikke kan klare sig selv.

Pasningsinstitutioner
Pasningstilbud
Shorts

Shorts er bukser, der kun dækker den øverste del af benet og slutter over knæet. Shorts kan dels anvendes om sommeren, dels hele året rundt af sportsfolk. Bukser, der kun lige dækker knæet kaldes ikke for shorts, men for knæbukser.

Shortstyper 
 Sportsshorts, der anvendes af sportsfolk
 Cowboyshorts, der er lavet af samme slags stof som cowboybukser
 Badeshorts, der anvendes ved badning
 Surfershorts
 Bermudashorts, shorts, der dækker låret. Stammer fra Bermuda, der i 1930'erne ikke tillod bare lår på offentlige steder.
 Hotpants, kropsnære kvindebukser

Referencer 

 
Badetøj
Bukser

Bukser (benklæder) er en beklædningsgenstand med to ben, der dækker bæreren fra livet. De fås i flere længder: knæbukser går til lige under knæet, mens forskellige shorts går til over knæet. Lange bukser når anklerne. Bukser kan lukkes foran med klap, gylp med en eller flere knapper, lynlås eller en snor.

Bukser kan laves af kunststoffer eller naturstoffer som bomuld som denim, uld eller hør.

Eksterne henvisninger
Cykelshorts

Cykelshorts (eller -bukser; fås både i en lang og kort version), bruges, som navnet antyder, til cykling. Cykelshorts er lavet i et svedtransporterende og afkølende materiale (gerne Lycra), som giver en tætsiddende pasform. Cykelshorts har typisk et indlæg (pude) af skind, som beskytter cyklistens skridt mod friktion og gør bukserne mere behagelige at have på, når man sidder i lang tid på cyklen. Mange tror, at man skal bruge underbukser under cykelbukserne, men det skal man ikke. Det vil nemlig have modsatte virkning. Det vil øge friktionen og give siddesår. Døjer du med sår i skridtet, så er det vigtigt at bruge buksefedt, som afhjælper dette og også beskytter imod infektion.

Der er stor forskel på cykelbukser og mærker, men ofte følger prisen også kvaliteten.

Referencer 

Cykelsportsbeklædning
Bukser
Hilmar Olsen Frog

Hilmar Olsen Frog var en norsk bokser. Han vandt en guldmedalje i vægtklassen letvægt i NM 1912.

Boksere fra Norge
Magnus Horrebow

Magnus Horrebow (født 21. marts 1763 i København, død 28. maj 1796 sammesteds) var en dansk læge, søn af Christian Horrebow, bror til Otto Horrebow.

Horrebow tog 1791 medicinsk eksamen og det følgende år doktorgraden ved en Disputatio anathomiæ physiologiæ pathologiæ de oculo humano ejusqve morbis (1792). 1794 blev han vikar for Christen Friis Rottbøll og ekstraordinær professor, men de store forhåbninger, man knyttede til ham som videnskabsmand (i faget anatomi) og lærer, bristede ved hans tidlige død.

Kilder 

 

Læger fra Danmark
Ansatte ved Københavns Universitet
Danskere i 1700-tallet
Personer fra København
Personer i Dansk Biografisk Leksikon
Salmonsens
Sigurd Pedersen (bokser)

Sigurd Pedersen var en norsk bokser som boksede for Bergens Atletklub. 
Han vandt en guldmedalje i vægtklassen mellemvægt B i NM 1912.

Boksere fra Norge
Personer i 1900-tallet
Thorleif Torgersen

Thorleif Torgersen var en norsk bokser som boksede for Idrettsforeningen Ørnulf. Han vandt en guldmedalje i vægtklassen bantamvægt i NM 1915.

Boksere fra Norge
Personer i 1900-tallet
Nokia E75

Nokia E75 er en smartphone, produceret af Nokia, der udover det for mobiltelefoner sædvanlige fronttastatur har et QWERTY-tastatur, der kan skubbes ud.

Funktioner 

 Quadband GSM / GPRS / EDGE: GSM 850 / 900 / 1800 / 1900 
 Triband UMTS / HSDPA UMTS 900 / 1900 / 2100 (E75-1) or UMTS 850 / 1900 / 2100 (E75-2)
 Integreret og assisteret GPS med TMC.
 Stereo FM-radio 87.5-108 MHz med Visual Radio og RDS.
 3.2 megapixel kamera med autofocus, 8x digital zoom, LED blitz og geotagging-understøttelse.
 Forsidekamera til videotelefoni med MPEG-4.
 Selvportrætsspejl
 2.4 tommers QVGA-skærm
 Tilstande: Brugerdefinerede Standbyskærme til forskellige tider på dagen. 
 QWERTY-tastatur, der kan skubbes ud
 Numerisk fronttastatur
 WiFi 802.11b/g WLAN-netværksunderstøttelse
 Bluetooth 2.0 med EDR
 High-Speed micro-USB 2.0-understøttelse, opladning/data
 MicroSDHC
 N-Gage aktiveret
 Accelerometer for auto screen rotation.

Batteritider 
 Taletid: Op til 4.2 timer (3G), 5.2 timer (GSM)
 Standbytid: Op til 11 dage (3G), 12 dage (GSM)
 VoIP over WLAN: Op til 9 timer
 Musikafspilning: Op til 25 timer

Medfølgende software 
 Internetradio
 Multiscanner
 WiPresenter
 Adv. Call Manager
 Adobe PDF
 Zip
 Trådløst tastatur
 Stregkodelæser
 Email for Nokia
 MfE (Mail for Exchange)
 Nokia Sports Tracker

Eksterne henvisninger 
 Om Nokia E75 på Nokias hjemmeside

E75

de:Nokia Eseries#Nokia E75
Lauritz Tranø

Lauritz Tranø var en norsk bokser som boksede for Bergens Atletklub. Han vandt en guldmedalje i vægtklassen bantamvægt i NM 1916.

Boksere fra Norge
Personer i 1900-tallet
Den store flugt (film fra 1963)

Den store flugt (engelsk originaltitel: The Great Escape) er en amerikansk dramafilm, instrueret af John Sturges med en række stjerner som Steve McQueen, James Garner, Richard Attenborough, Charles Bronson og Donald Pleasance på rollelisten.

Filmen har en autentisk baggrund og handler om flugtforsøget fra den tyske krigsfangelejr Stalag Luft III 24. marts 1944. Der blev gravet tunneller og 76 fanger undslap, men 73 blev fanget, og 50 af dem blev henrettet efter ordre fra Adolf Hitler. MIS-X stod bag den store flugt.

Eksterne henvisninger 
 

Dramafilm fra USA
Amerikanske film fra 1963
Film om 2. verdenskrig
Krigsfilm fra USA
Leif Grane

Leif Grane (11. januar 1928 – 22. marts 2000) var professor i Kirke- og Dogmehistorie på Københavns Universitet (1964-1998) og internationalt anerkendt Luther- og reformationsforsker. Han er især kendt for sin kommentar til Den augsburgske bekendelse (Confessio Augustana, 1958). I 1999 udkom Kirken i den europæiske middelalder: fra ca. 750-1500 i forbindelse med det nationale middelalderår. Hans bøger er oversat til engelsk, svensk, italiensk, finsk og tysk. Fra 1980-1998 var han såkaldt provst, dvs. efor, for kollegiet Regensen.

Bibliografi 
 Confessio Augustana, 1958.
 Pierre Abélard: filosofi og kristendom i Middelalderen, 1964.
 Augustin, 1968.
 Protest og konsekvens: faser i Martin Luthers tænkning indtil 1525, 1968.
 Ökumenische Kirchengeschichte 2 (da. Teologiens og kirkerettens historie 1100-1300), 1973.
 Kirken i historien: de første otte århundreder, 1973.
 Den danske Folkekirkes Bekendelsesskrifter, 1976.
 Den store Katekismus, 1976.
 Modus loquendi theologicus: Luthers Kampf um die Erneuerung der Theologie 1515-1518, 1975.
 Kirken i det 19. århundrede: europæiske perspektiver, 1982.
 Evangeliet for folket: drøm og virkelighed i Martin Luthers liv, 1983.
 Historien om Martin Luther, 1983.
 Den uberegnelige Luther: essays om en arv og dens forvaltning, 1992.
 Martinus noster: Luther in the German Reform Movement 1518-1521, 1994.
 Kristendommen i historien, 1998.
 Reformationsstudien: Beiträge zu Luther und zur dänischen Reformation, 1999.
 Kirken i den europæiske middelalder: fra ca. 750-1500, 1999.
 Posthumt: I ånd og sandhed, 2002.

Eksterne henvisninger 
 
 Københavns Universitets Årbog 2000, s. 105–107

Teologer fra Danmark
Kirkehistorikere fra Danmark
Professorer fra Københavns Universitet
Faglitterære forfattere fra Danmark
Danskere i 1900-tallet
Dåbskjole

Dåbskjolen har sine rødder i gamle kristne traditioner. Tidligere brugte man betegnelsen dåbstøj eller kristenklæder, for dragter som blev syet til den kirkelige dåbshandling.

Dåb af små børn er en tradition og ceremoni som har været almindelig brugt i Danmark siden Middelalderen, som et symbol på, at barnet er blevet optaget i den kristne menighed. Igennem tiderne har traditionen for dåbsklæder skiftet flere gange. I dag kender vi mest den almindelige hvide dåbskjole. Men sådan har det ikke altid været:

Det hvide dåbstøj er et levn fra meget gamle dåbsritualer, da dåben var en kristen handling forbeholdt voksne mennesker. Her skiftede dåbskandidaterne under selve dåben fra eget tøj til hvide kjortler, for at symbolisere renselse og renhed.

Før 1800 tallet var dåbsklæder recirkulering, fremstillet af eksisterende klæder, tæpper eller andre typer tekstiler, som tjente andre formål og som blev omsyet til dåb. Det var ikke kjoler som vi kender det i dag, men nærmest dragtposer, som blev snøret sammen om barnet.

Dåbstøjet, eller kristenklæderne som det hed dengang, varierede meget i udførsel og kvalitet. Fattige bønder og borgere havde ikke adgang til fine stoffer eller brokade og måtte ty til grove sække og tekstiler uden pynt. Det finere borgerskab og adelen havde derimod adgang til og mulighed for at  bruge finere og udsøgte tekstiler, bånd, mellemværk, broderier og brokade, hvilket ofte udmøntede sig i ekstravagante udstyrsstykker.  

Siden middelalderen har dåbs- og kristentøj været forbundet med farver og pynt, når et barn blev døbt. Tidligere tiders silkebånd i mange farver, broderier i guldtråd, kniplinger i sølv, perler, pailletter, stofblomster, rosetter og rondeller var helt almindelige på dåbstøj. Helt op i 1800-tallet kunne dåbsklæder være et rent fyrværkeri i farver, tekstiler, dekorationer og kulører. Tøjet blev også ligeledes brugt af familien i flere generationer, som hver især satte eget præg på dragten med farver og udsmykning.

Det er først i midten af 1800-tallet at det helt hvide dåbstøj til børn vandt indpas i Danmark og man gik fra den pose-lignede klædning til dåbskjolen med stor vidde, som vi kender i dag. Det er således heller ikke påkrævet i dåbsritualet, at barnet bærer hvid kjole og i den danske folkekirke er der ingen dresscode for barnedåb.

Traditioner fra Danmark
Dåb
Bahamas' kvindefodboldlandshold

Bahamas kvindefodboldlandshold er de nationale kvindefodboldlandshold i Bahamas som reguleres af Bahamas fodboldforbund. De har spillet seks kampe, hvoraf alle har været tabte. Deres landsholdstræner har siden 2012 været Kevin Davies.

Bahamas første kvalificering var til Gold Cup 2002, hvor de tabte samtlige kampe mod Saint Lucia, Haiti og Dominikanske republik. Det var sidste gang at Bahamas deltog. De var også tilmeldt til Gold Cup 2006, men trak sig.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=bah/ranking/gender=f/index.html 

Kvindefodboldlandshold
Sport i Bahamas
Heather O'Rourke

Heather Michele O'Rourke (født 27. december 1975 i San Diego, Californien, død 1. februar 1988 samme sted) var en amerikansk børnefilmstjerne mest kendt fra Poltergeist-filmene.

Hun blev som 5-årig opdaget af filminstruktør Steven Spielberg og fik rollen som lille Carol Anne Freeling. Hun medvirkede i alle tre Poltergeist-film.

Heather O'Rourke døde som 12-årig 1. februar 1988 af hjertestop forårsaget septisk shock i forbindelse med en operation for en medfødt tarmstenose. Hun er begravet i Los Angeles.

Foruden i film medvirkede Heather O'Rourke i soap-serien Happy Days 1982 – 1983 og i flere reklamefilm.

Filmografi 
 1988 – Poltergeist III som Carol Anne Freeling.
 1986 – Poltergeist II som Carol Anne Freeling.
 1985 – Surviving som Sarah Brogan.
 1982 – Poltergeist som Carol Anne Freeling.
 1982 – Massarati and the Brain som Skye Henry.

Referencer 

 The Official International Heather O`Rourke Fansite: http://www.heatherorourke.de/ 
 

Skuespillere fra USA
Personer fra San Diego
Police Bells & Church Sirens (Nephew Nightlife Remix)

Originalen Police Bells & Church Sirens er udgivet af det danske rock-band Nephew. "Nightlife Remixet" er mixet af bandets egen keyboardist René Munk Thalund, og er udgivet i 2010 på Police Bells & Church Sirens EP'en.

Nephew-sange
Merete Riisager

Merete Riisager Andersen (født 1. marts 1976 i Aarhus) er en dansk tidligere politiker, der var medlem af Folketinget for Liberal Alliance. Hun var undervisningsminister. Ind til august 2022 har hun været direktør for Dansk Svømmeunion.

Baggrund 
Merete Riisager Andersen har gået på Stige Friskole, som hun dimitterede fra i 1991. Efter seks års studier på Københavns Universitet blev hun i 2003 Cand.mag.pæd.

Hun er gift med Mogens Pedersen.

Politisk karriere 
Merete Riisager Andersen har tidligere stillet op til Folketinget for Radikale Venstre, men har siden 2011 været det for Liberal Alliance via opstiling i Fyns Storkreds. Hun har tidligere været partiets børne- og undervisningsordfører, samt kommunal og ligestillingsordfører. Hun var indtil 4. juni 2016 partiets skatteordfører. Den 5. juni 2019 ophørte hendes Folketingsmedlemsskab.

Øvrigt 
I 2020 blev Mere Riisager Andersen bestyrelsesformand for det nystartede borgerlige medie Kontrast.

Referencer

Eksterne henvisninger 
 Radikal skifter til Liberal Alliance

Personer fra Odense
Tidligere folketingsmedlemmer fra Liberal Alliance
Folketingsmedlemmer i 2010'erne
Undervisningsministre fra Danmark
Regeringen Lars Løkke Rasmussen III
Alumni fra Københavns Universitet
Personer i Kraks Blå Bog
Gudöån

Gudöån eller Gudö å forbinder søerne  Drevviken og Långsjön i Stockholms län i Sverige. Åens midte udgør en del af grænsen mellem Haninge kommun og Tyresö kommun.
Gudöbroleden (Gudöbroruten), der er en del af länsväg 260, passerer på en bro over åen i nærheden af vestenden. Gudöån er del af Tyresåns søsystem.

Eksterne henvisninger 
Tyresåns vattenvårdsförbund
Haninge Kommun Kultur/Kulturhuset 

Vandløb i Sverige
Haninge kommun
Tyresö kommun
Tyresåns afvandingsområde
Stamhuset Sæbygaard

Stamhuset Sæbygaard var et stamhus, der blev oprettet i 1797 af Elisabeth og Otte Arenfeldt. Det bestod af hovedgårdene Sæbygaard og Ottestrup. Stamhuset blev ophævet i 1921 med lensafløsningen.

Stamhusets besiddere 

 (1763-1806) Otte Arenfeldt (ægtemand)
 (1806) Mette Johanne Juel Reedtz (sønnedatter af Elisabeth B. Arenfeldts søster)
 (1806-1820) Jens Karl baron Krag-Juel-Vind (ægtemand)
 (1820-1858) Frederik (Frits) Sigfred baron Krag-Juel-Vind-Arenfeldt (søn)
 (1858-1867) Preben baron Krag-Juel-Vind-Arenfeldt (broder)
 (1867-1878) Sophie Cathrine baronesse Krag-Juel-Vind-Arenfeldt (søster)
 (1878-1884) Elisabeth Eleonora Christine baronesse Krag-Juel-Vind-Arenfeldt (søster)
 (1884-1909) Christian Ditlev Adolph Arenfeldt (norske linje af Arenfeldt-slægten)
 (1909-1947) Julius Frederik Arenfeldt (søn)

Sæbygård
Toft

En toft er et udtryk for et jordlod, der er udskilt og indhegnet til den enkelte bondes bebyggelse m.m.. Ordet blev oprindeligt skrevet -topt, og er i den form indgået i talrige stednavne i Danmark, Skåne, England, på Shetlandsøerne og i Normandiet (hvor det nu om stunder skrives -tot).

Referencer 

Jordbrug
Hockeyhjelm

En hockeyhjelm er en hovedbeklædning som bæres af ishockey- og inlinehockey-spillere som beskyttelse af hovedet mod potentielle skader når dette rammes af pucke, stave, skøjter eller andre spillere.

Hockeyhjelme omfavner hovedet indefra ved at holde bagsiden af hovedet, eller nakkeknuden. Hjelmfabrikanter har diagrammer, der relaterer deres hjelmstørrelser til hovedstørrelser.

De fleste hjelme kan bruges uden justeringer med værktøj, men på ældre modeller justeres hjelmstørrelsen ved at løsne skruerne på siden for at skubbe forreste del frem eller tilbage.

Skallen på en hockeyhjelm er lavet af et stof kaldet vinyl nitril, der afleder kraft fra kontaktpunktet, mens foret kan være lavet af enten vinyl nitrilskum eller ekspanderet polypropylenskum til at absorbere energien, for at mindske risikoen for hjernerystelse.

Kildehenvisninger 

Hjelme
Sportsudstyr
Ødum-Hadbjerg Kommune

Ødum-Hadbjerg Kommune var en sognekommune i Galten Herred i Randers Amt. Den bestod af Ødum og Hadbjerg Sogne. Kommuenen blev ved kommunalreformen i 1970 et del af Hadsten Kommune, som i 2007, ved Strukturreformen, blev en del af Favrskov Kommune.

Historie
Indtil 13. august 1841, hvor den første forordning om et landkommunalvæsen blev lagt frem, bestod kommunen af to sogne - Ødum og Hadbjerg, hvor sidstnævnte var et anneks til Ødum. I slutningen af 1950'erne blive sognerådet enige om, at den fremtidige centralskole skulle placeres i Hadbjerg. Byggeriet af Ødum-Hadbjerg Centralskole, i dag bare Hadbjerg Skole, blev påbegyndt i 1961 - og stod færdig i 1963. Kommunen blev i 1966 indlemmet i den nye Hadsten Kommune.

Geografi
Mod nord grænsede kommunen til Voldum-Rud Kommune, mod nordøst Søby-Skader-Halling Kommune, mod vest Todbjerg-Mejlby Kommune, mod syd Grundfør-Spørring Kommune, mod sydvest Vitten-Haldum-Hadsten Kommune og endelig mod nordvest Nørre Galten-Vissing Kommune. Kommunen bestod af byerne Ødum, Hadbjerg, Selling, Tåstrup, Astrup, Røved og Langskov. Kommunen var en del af Galten Herred under Randers Amt.

Kommunens styrelse
I perioden 1860-1866 hed sognefogeden Rasmus Bonnesen.

Referencer

Kommuner i Randers Amt
Joanna Bruzdowicz

Joanna Bruzdowicz (født 17. maj 1943 i Warszawa, død 3. november 2021) var en polsk komponist. 

Bruzdowicz studerede komposition hos Kazimierz Sikorski, og senere Nadia Boulanger og Olivier Messiaen i Paris.
Hun skrev tre symfonier, orkesterværk, kammermusik og musik til scenen og filmmusik.

Udvalgte værker 

 Symfoni nr. 1 (1975) - for orkester
 Kammersymfoni (1997) - for 2 guitarer, slagtøj  og kammerorkester
 Symfoni nr. 2 "Koncert for orkester" (2007) - for orkester
 Suite "Til minde om Sergej Prokofjev" (1967) – for orkester
 "Eclairs" (1969) – for orkester
 Kontrabaskoncert  (1982) - for kontrabas og orkester 
 Klaverkoncert (1957-19599 - for 2 klaverer og orkester
 Violinkoncert (1975-1976) - for violin og orkester

Kilder 

 Om Joanna Bruzdowicz 

Komponister fra Polen
Klassiske komponister fra det 20. århundrede
Den store flugt (flertydig)

Den store flugt har flere betydninger:

 Den store flugt – et album med Sebastian
 Den store flugt (bog) – en roman af Paul Brickhill
 Den store flugt (film fra 1963) – en filmatisering af bogen fra 1963 instrueret af John Sturges
Jukums Vācietis

Jukums Vācietis (  ; 11. november 1873 i Jaunmuiža, Jaunlutriņu pagasts i Guvernement Kurland  – 28. juli 1938 i Moskva i Sovjetunionen) var en lettisk sovjetisk militær øverstbefalende. Han er et sjældent eksempel på en bemærkelsesværdig sovjetisk leder, som hverken var medlem af det sovjetiske kommunistparti eller noget andet parti.

Vācietis begyndte sin militære karriere i Det Russiske Kejserrige i 1891. Under 1. verdenskrig befalede han over 5. Lettiske Zemgale Riffelregiment (til slut med rang af oberst), som tilsluttede sig og understøttede Lenins bolsjevikker efter Oktoberrevolutionen og den efterfølgende russiske borgerkrig. Fra april 1918 var han chef for Røde Lettiske Skytter. Han var den første øverstbefalende for Den Røde Hær og var medlem af det Revolutionære Militære Råd fra den 4. september 1918 til den 8. juli 1919. I juli blev han arresteret under falske beskyldninger om medlemskab af en kontrarevolutionær reaktionær hvidgardist-organisation, men blev hurtigt løsladt.

I 1922 blev han udnævnt til professor ved Den Røde Hærs Militærakademi.

Den 29. november 1937 arresteredes han som medlem af den påståede "lettiske fascistiske organisation i Den Røde Hær" og blev henrettet i 1938. Han blev rehabiliteret i 1957.

Kilder

Litteratur

Eksterne henvisninger 

Personer fra Kurland
Militærfolk fra Rusland
Militærfolk fra Sovjetunionen